2015 Rhif 1821 (Cy. 263)

Tai, Cymru

Rheoliadau Gweithdrefnau a Ffioedd Tribiwnlys Eiddo Preswyl (Cymru) (Diwygio) 2015
Gwnaed
21 Hydref 2015
Gosodwyd gerbron Cynulliad Cenedlaethol Cymru
4 Tachwedd 2015
Yn dod i rym
23 Tachwedd 2015
Mae Gweinidogion Cymru yn gwneud y Rheoliadau a ganlyn drwy arfer y pwerau a freiniwyd ynddynt hwy gan adran 250(2) o Ddeddf Tai 2004 ac Atodlen 13 iddi .

Enwi, cychwyn a chymhwyso
1
1
Enw’r Rheoliadau hyn yw Rheoliadau Gweithdrefnau a Ffioedd Tribiwnlys Eiddo Preswyl (Cymru) (Diwygio) 2015 a deuant i rym ar 23 Tchwedd 2015.
2
Mae’r Rheoliadau hyn yn gymwys i achosion gerbron tribiwnlysoedd eiddo preswyl ar gyfer penderfynu ceisiadau mewn cysylltiad â mangreoedd yng Nghymru.

Diwygio Rheoliadau Gweithdrefnau a Ffioedd Tribiwnlys Eiddo Preswyl (Cymru) 2012
2
Mae Rheoliadau Gweithdrefnau a Ffioedd Tribiwnlys Eiddo Preswyl (Cymru) 2012 wedi eu diwygio yn unol â’r Atodlen.
Lesley Griffiths
Y Gweinidog Cymunedau a Threchu Tlodi, un o Weinidogion Cymru
21 Hydref 2015
YR ATODLEN

Diwygio Rheoliadau Gweithdrefnau a Ffioedd Tribiwnlys Eiddo Preswyl (Cymru) 2012
Rheoliad 2
1
Yn rheoliad 2—
a
yn y mannau priodol mewnosoder—
- ystyr “Deddf 2015” (“the 2015 Act”) yw Deddf Hawliau Defnyddwyr 2015 ;
;
- ystyr “Deddf 2014” (“the 2014 Act”) yw Deddf Tai (Cymru) 2014 ;
;
b
yn y diffiniad o “cais”—
i
ar ddiwedd paragraff (c) hepgorer “neu”;
ii
ar ddiwedd paragraff (ch), yn lle “,” rhodder “;”; a
iii
ar ôl paragraff (ch), mewnosoder—
d
adrannau 17(4) neu 27(1) o Ddeddf 2014; neu
dd
Deddf 2015,
;
c
yn y mannau priodol mewnosoder—
- mae i “asiant gosod”, mewn cysylltiad â chais a wneir o dan Ddeddf 2015, yr un ystyr â “letting agent” yn adran 84 o Ddeddf 2015;
;
- mae i “awdurdod pwysau a mesurau lleol” mewn cysylltiad â chais a wneir o dan Ddeddf 2015, yr un ystyr â “local weights and measures authority” yn adran 69(2) o Ddeddf Pwysau a Mesurau 1985;
;
- mae i “awdurdod trwyddedu” (“licensing authority”) yr un ystyr ag yn adran 49(1) o Ddeddf 2014;
;
- mae i “landlord” (“landlord”), at ddibenion ceisiadau o dan adrannau 17(4) neu 27(1) o Ddeddf 2014, yr un ystyr ag yn adran 2(1) o’r Ddeddf honno;
; ac
d
yn y diffiniad o “mangre”—
i
ym mharagraff (a) ar ôl “Deddf 2013” mewnosoder “neu Ddeddf 2015” ac ar ddiwedd paragraff (a) hepgorer y gair “a”;
ii
ar ddiwedd paragraff (b) mewnosoder y gair “ac”; a
iii
ar ôl paragraff (b) mewnosoder—
c
mewn cais a wneir o dan Ddeddf 2015, unrhyw fangre y dylai cyhoeddusrwydd fod wedi ei roi yno i ffi’r asiant gosod y mae cais yn ymwneud â hi;
.
2
Yn rheoliad 4(1), ar ôl “Deddf 2013,” mewnosoder “Deddf 2014”.
3
Yn rheoliad 14(1)—
a
ar ddiwedd is-baragraff (b)(ii) yn lle “.” rhodder “;”;
b
ar ôl is-baragraff (b)(ii) mewnosoder—
c
yn achos cais a wnaed o dan Ddeddf 2014—
i
yn ymwneud â materion cysylltiedig ynglŷn â’r un landlord;
ii
yn ymwneud â materion cysylltiedig ynglŷn â’r un annedd; neu
iii
yn ymwneud â materion cysylltiedig ynglŷn â’r un asiant sydd wedi ei drwyddedu o dan adran 9 neu adran 11 o Ddeddf 2014;
ch
yn achos cais a wnaed o dan Ddeddf 2015 yn ymwneud â materion cysylltiedig ynglŷn â’r un asiant gosod.
4
Yn rheoliad 40(5), ar ôl “Deddf 2013” mewnosoder “, Deddf 2014, Deddf 2015”.
5
Ar ôl rheoliad 47, mewnosoder—

Ffioedd am geisiadau a wneir o dan Ddeddf 2014
47A
Yn ddarostyngedig i reoliad 49(2) mae ffi o £155 yn daladwy am gais i dribiwnlys o dan ddarpariaethau canlynol Deddf 2014—
a
adran 17(4) (dirymu cofrestriad);
b
adran 27(1) (apelau trwyddedu).

Ffioedd am geisiadau a wneir o dan Ddeddf 2015
47B
Yn ddarostyngedig i reoliad 49(2) mae ffi o £155 yn daladwy am gais i dribiwnlys o dan baragraff 5 o Atodlen 9 i Ddeddf 2015.
6
Yn rheoliad 48, yn lle “neu 47” rhodder “, 47, 47A neu 47B”.
7
Yn rheoliad 49—
a
ym mharagraff (1), yn lle “neu 47” rhodder “, 47, 47A neu 47B”; a
b
ym mharagraff (2), yn lle “neu 47” rhodder “, 47, 47A neu 47B”.
8
Yn rheoliad 50(1), yn lle “neu 47” rhodder “, 47, 47A neu 47B”.
9
Yn yr Atodlen, ar ôl paragraff 72 mewnosoder—

Ceisiadau a wneir o dan Ddeddf 2014

Ceisiadau sy’n ymwneud â dirymu cofrestriad landlord
73
1
Mae’r paragraff hwn yn gymwys i gais a wneir o dan adran 17(4) o Ddeddf 2014 (apêl yn erbyn dirymu cofrestriad).
2
Y dogfennau penodedig yw—
a
copi o’r hysbysiad o fwriad yr awdurdod trwyddedu i ddirymu cofrestriad a’r rhesymau dros y penderfyniad hwnnw;
b
unrhyw sylwadau a wnaed gan y landlord mewn ymateb i hysbysiad o fwriad yr awdurdod trwyddedu i ddirymu cofrestriad;
c
copi o’r hysbysiad sy’n dirymu cofrestriad y landlord a’r rhesymau a roddwyd gan yr awdurdod trwyddedu; ac
ch
unrhyw ddogfennau perthnasol eraill sy’n ategu’r cais.
3
Yr ymatebydd penodedig yw’r awdurdod trwyddedu.

Ceisiadau sy’n ymwneud ag apelau trwyddedu
74
1
Mae’r paragraff hwn yn gymwys i gais o dan adran 27(1) o Ddeddf 2014.
2
Y dogfennau penodedig yw—
a
copi o’r hysbysiad o fwriad yr awdurdod trwyddedu i ddiwygio neu ddirymu’r drwydded neu i wneud y drwydded yn ddarostyngedig i amod, yn ôl y digwydd, a’r rhesymau dros ei benderfyniad;
b
unrhyw sylwadau a wnaed mewn ymateb i hysbysiad o fwriad yr awdurdod trwyddedu i ddiwygio neu ddirymu’r drwydded;
c
copi o’r hysbysiad sy’n gwneud y drwydded yn ddarostyngedig i amod (ac eithrio gofyniad i gydymffurfio â chod ymarfer a ddyroddwyd gan Weinidogion Cymru), sy’n gwrthod rhoi, sy’n diwygio neu’n dirymu’r drwydded, yn ôl y digwydd, a’r rhesymau a roddwyd gan yr awdurdod trwyddedu; ac
ch
unrhyw ddogfennau perthnasol eraill sy’n ategu’r cais.
3
Yr ymatebydd penodedig yw’r awdurdod trwyddedu.

Ceisiadau a wneir o dan Ddeddf 2015

Ceisiadau sy’n ymwneud â hysbysiadau terfynol
75
1
Mae’r paragraff hwn yn gymwys i gais a wneir o dan baragraff 5 o Atodlen 9 i Ddeddf 2015 (apêl yn erbyn cosb ariannol).
2
Y dogfennau penodedig yw—
a
copi o’r hysbysiad o fwriad a gyflwynwyd i’r asiant gosod gan yr awdurdod pwysau a mesurau lleol o dan baragraff 1(1) o Atodlen 9 i Ddeddf 2015;
b
copi o unrhyw sylwadau ysgrifenedig a wnaed gan yr asiant gosod ar ôl cael yr hysbysiad o fwriad a ddyroddwyd o dan baragraff 2 o Atodlen 9 i Ddeddf 2015;
c
copi o’r hysbysiad terfynol a gyflwynwyd i’r asiant gosod gan yr awdurdod pwysau a mesurau lleol o dan baragraff 3 o Atodlen 9 i Ddeddf 2015; ac
ch
unrhyw ddogfennau perthnasol eraill sy’n ategu’r cais.
3
Yr ymatebydd penodedig yw’r awdurdod pwysau a mesurau lleol perthnasol.

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn yn diwygio Rheoliadau Gweithdrefnau a Ffioedd Tribiwnlys Eiddo Preswyl (Cymru) 2012 (“y Prif Reoliadau”) yng ngoleuni adrannau 17(4) a 27(1) o Ddeddf Tai (Cymru) 2014 (“Deddf 2014”) a Deddf Hawliau Defnyddwyr 2015 (“Deddf 2015”). Mae’r Prif Reoliadau wedi eu diwygio i gynnwys darpariaeth mewn cysylltiad ag apelau newydd y caniateir eu gwneud i dribiwnlys eiddo preswyl o dan Ddeddf 2014 a Deddf 2015.
Mewn perthynas ag adrannau 17(4) a 27(1) o Ddeddf 2014, y rhain yw apelau yn erbyn penderfyniad i osod amodau penodol ar drwydded, apelau yn erbyn dirymu cofrestriad fel landlord, apelau yn erbyn diwygio trwydded, apelau yn erbyn dirymu trwydded ac apelau yn erbyn penderfyniad i beidio â rhoi trwydded.
Mewn perthynas â Deddf 2015, y rhain yw apelau a wneir gan asiantau gosod yn erbyn cosbau ariannol a osodwyd yn eu herbyn gan awdurdod pwysau a mesurau lleol.
Mae Rhan 1 o Ddeddf 2014 yn ymwneud â rheoleiddio tai rhent preifat. Mae Rhan 1 yn cynnwys gofyniad i’r mwyafrif o landlordiaid anheddau sy’n cael eu gosod neu a fydd yn cael eu gosod, o dan denantiaethau domestig, fel y’u diffinnir yn adran 2(1) o Ddeddf 2014, gofrestru gyda’r awdurdod trwyddedu perthnasol. Yn yr un modd, mae’n ofynnol i bersonau sy’n ymwneud â gosod neu reoli anheddau o’r fath gael trwydded gan yr awdurdod trwyddedu perthnasol.
Mae’r pŵer gan awdurdodau trwyddedu i wrthod trwydded; i roi trwydded gydag amod bod deiliad y drwydded yn cydymffurfio ag unrhyw god ymarfer a ddyroddir gan Weinidogion Cymru ac unrhyw amodau eraill yr ystyriant yn briodol; i ddiwygio trwydded ac i ddirymu trwydded landlord neu asiant. Mae Rhan 1 o Ddeddf 2014 hefyd yn gwneud darpariaeth ar gyfer landlordiaid neu ddeiliaid trwydded i apelio i dribiwnlys eiddo preswyl yn erbyn penderfyniad awdurdod trwyddedu i roi trwydded yn ddarostyngedig i amod ac eithrio amod bod deiliad y drwydded yn cydymffurfio ag unrhyw god ymarfer a ddyroddir gan Weinidogion Cymru; i wrthod trwydded; i ddiwygio neu i ddirymu trwydded.
Mae Pennod 3 o Ran 3 o Ddeddf 2015 yn gosod dyletswydd ar asiant gosod i roi cyhoeddusrwydd i’w ffioedd ac yn ymdrin â gorfodi’r ddyletswydd honno. Mae’n darparu mai dyletswydd pob awdurdod pwysau a mesurau lleol yw gorfodi’r ddyletswydd yn ei ardal. Mae hefyd yn darparu y caiff awdurdod pwysau a mesurau lleol osod cosbau ariannol yn erbyn asiant gosod nad yw’n cyflawni ei ddyletswyddau o dan Ran 3 o Ddeddf 2015.
Mae Atodlen 9 i Ddeddf 2015 yn ymdrin â’r weithdrefn y mae’n rhaid i awdurdod pwysau a mesurau lleol ei dilyn cyn gosod cosbau ariannol ar asiant gosod.
Mae Atodlen 9 i Ddeddf 2015 yn nodi’r broses sydd i’w dilyn gan awdurdod pwysau a mesurau lleol o ran cymryd camau gorfodi ac mae’n cynnwys darpariaeth ar gyfer asiantau gosod i gyflwyno sylwadau mewn perthynas â hyn. Mae Atodlen 9 hefyd yn gwneud darpariaeth ar gyfer apelau y caniateir eu gwneud gan asiant gosod y mae hysbysiad terfynol sy’n gosod cosb ariannol wedi ei gyflwyno iddo.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal Asesiad Effaith Rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.
Mae’r swyddogaethau a roddwyd i Gynulliad Cenedlaethol Cymru gan Ddeddf Tai 2004 yn arferadwy gan Weinidogion Cymru yn rhinwedd adran 162 o Ddeddf Llywodraeth Cymru 2006 (p. 32) a pharagraff 30(2)(c) o Atodlen 11 iddi.
2004 p. 34.
Diffinnir y term “ceisiadau” yn rheoliad 2 o Reoliadau Gweithdrefnau a Ffioedd Tribiwnlys Eiddo Preswyl (Cymru) 2012, fel y’u diwygiwyd gan y Rheoliadau hyn.
O.S. 2012/531 (Cy. 83).
2015 p. 15.
2014 dccc 7.